టాలీవుడ్ను ఊపేస్తున్న డ్రగ్స్ కేసుప్రచారంలో పలువురి పేర్లు.. సంబంధం లేదంటున్న ఆర్టిస్టులునన్నెందుకు ఇరికించారో: తరుణ్నాకు డ్రగ్స్ అంటేనే భయం: నవదీప్అలోపతి  మందులు కూడా వాడను నేను డ్రగ్స్ తీసుకుంటానా: సుబ్బరాజునన్ను ఇన్వాల్వ్ చెయ్యొద్దు ప్లీజ్: తనీశ్రక్త పరీక్షకైనా సిద్ధం: హీరో నందుకిందకు లాగే ప్రయత్నం: చార్మికెల్విన్ ఫోన్లో 23 మంది ప్రముఖుల పేర్లుకొన్ని నిర్ధారణ.. మరికొన్నింటిపై విచారణటాలీవుడ్ ‘డ్రగ్స్’ సినిమాలో పాత్రధారులైన 12 మంది సినీ ప్రముఖులకు ఎక్సైజ్ ఎన్ఫోర్స్మెంట్ నోటీసులు జారీ చేసింది. అధికారులు అధికారికంగా పేర్లు వెల్లడించలేదుగానీ.. ప్రముఖ దర్శకుడు పూరి జగన్నాథ్, హీరోయిన్ చార్మి, ఐటమ్ గర్ల్ ముమైత్ ఖాన్, నటులు తరుణ్, నవదీప్, సుబ్బరాజు, తనీశ్, నందు, హీరో రవితేజ డ్రైవర్ తదితరులకు నోటీసులు జారీ చేశారంటూ ప్రచారం జరుగుతోంది. వీరిలో కొందరు తమకు నోటీసులు వచ్చాయని అంగీకరించగా.. మరికొందరు ఖండించారు. పూరి అసలు స్పందించలేదు. స్పందించిన అందరి వివరణలోనూ కామన్ పాయింట్ ఒక్కటే.. ‘‘నేను ఎలాంటి తప్పూ చేయలేదు’’!(ఆంధ్రజ్యోతి క్రైమ్బ్యూరో) డ్రగ్స్ వాడకందారు నుంచి అమ్మకందారుగా ఎదిగిన కెల్విన్ ఫోన్ సినిమా రంగంలో కల్లోలాన్ని సృష్టిస్తోంది. ఫోన్లో ఉన్న వాట్సాప్, సాధారణ మెసేజ్ల్లో ఉన్న సినీ ప్రముఖుల మత్తు గుట్టు ఒక్కటొక్కటిగా వెలుగు చూస్తోంది. కేవలం ఫోన్ సందే శాలే కాకుండా కెల్విన్ నోటి మాటతోనే ఎక్సైజ్ ఎన్ ఫోర్స్మెంట్ నోటీసుల పర్వాన్ని మొదలుపెట్టింది. ముందే చెప్పినట్లుగా.. గుట్టంతా విప్పిన తర్వాతే చర్యలకు దిగింది. ముగ్గురు నటీమణులు సహా మొత్తం 12 మంది సినీ ప్రముఖులకు నోటీసులు జారీ అయ్యాయి. గతంలో పలు సందర్భాల్లో సినీ ఫీల్డ్లోని ప్రముఖ వ్యక్తులు ఈ కేసుల్లో ఉన్నట్లు తేలింది. అయితే, ఈసారి దానికి అదనంగా నటీమణులు కూడా మత్తు జగత్తును ఆస్వాదిస్తున్నట్లు కనిపెట్టారు. ఇది అత్యంత ఆందోళన కలిగించే అంశమని విచారణాధికారులే ఆందోళన చెందుతున్నారు. ఇక, డ్రగ్స్ కేసులో మరో ఆసక్తికరమైన అంశం నెలకొంది. సినీ పరిశ్రమలో బ్యాంకాక్ గ్యాంగ్ అంటే అందరికీ సుపరిచితమే. ఇది ఓ ప్రముఖ దర్శకుడి గ్యాంగ్. వీరు కాకుండా మరో ఇద్దరు యువ నటులు, ఓ ప్రముఖ సినిమాటోగ్రాఫర్తోపాటు మొత్తం 12 మందికి నోటీసులు జారీ అయినట్లు నిర్ధారణ కావడంతో శుక్రవారం ఒక్కసారిగా సినీ రంగంలో కల్లోలం బయలుదేరింది. ఎవరికి వారు తమకు ఏం సంబంధం లేదంటూ వివరణలు ఇస్తున్నారు. కొందరేమో ఆచితూచి స్పందిస్తున్నారు. వీరి గుట్టు తెలిసిన ఎన్ఫోర్స్ విభాగం విచారణల కోసం సచిత్ర ఆధారాలను సిద్ధం చేస్తోంది. గతంలో డ్రగ్స్ కేసులు వెలుగు చూసినప్పుడు సినీ ప్రముఖులు ఉన్నారన్న లీకులు ఇచ్చేవారు. వారిని ఆఫీసులకు పిలిచి విచారించి వదిలేసేవారు. ఇప్పుడు ట్రెండ్ మారింది. ఎన్ఫోర్స్మెంట్ అధికారులు ఎలాంటి శషబిషలు లేకుండా వినియోగదారులకే కాదు.. అనుమానితులకు కూడా నేరుగా నోటీసులు ఇచ్చారు. తమ బృందంలోని సభ్యులనే అనుమానితుల ఇంటికి పంపించి నోటీసులు అందజేశారు. ఆ వెంటనే అక్నాలెడ్జ్మెంట్ (ధ్రువీకరణ) తీసుకున్నారు. దీంతో ఇక ఎవరూ తమకు నోటీసు రాలేదని దాటవేయకుండా పక్కాగా స్కెచ్ వేశారు. కేవలం 48 గంటల వ్యవధిలో ఎవరెవరికి నోటీసులు ఇచ్చారన్నది అనధికారికంగా లీకయింది. శుక్రవారం నాటికి దీనిపై మరింత స్పష్టత వచ్చింది. అయితే, మీడియాలో వారి పేర్లు రావడం ఎక్సైజ్ ఎన్ఫోర్స్మెంట్ అధికారులకు కలిసి వచ్చింది. తాము ఎవరి పేర్లు వెల్లడించలేదని చెబుతూనే.. మీడియాలో వచ్చే పేర్లను ఖండించలేదు. పైగా, నోటీసులు అందుకున్న వారు విధిగా విచారణకు హాజరు కావాలని, లేకపోతే చట్టప్రకారం చర్యలు తీసుకుంటామని గట్టి హెచ్చరికలు చేయడం ద్వారా ఒకింత భయం కల్పించే ప్రయత్నం చేశారు. ఇది బాగా వర్కవుట్ అయింది. దీంతో బ్యాంకాక్ గ్యాంగ్లోని ఓ నటుడు, మరో ఇద్దరు యువ హీరోలు ఓపెన్ అయ్యారు. నోటీసులు వచ్చాయని, తామేం తప్పు చేయలేదంటూ వివరణ ఇచ్చుకున్నారు. కెల్విన్ ఎవరో ఏమిటో తెలియదంటూనే.. ఈవెంట్ మేనేజ్మెంట్లో ఉండగా కొందరు పరిచయం అయ్యారంటూ అంగీకరించారు. నిజానికి, కెల్విన్ మ్యుజీషియనే కాదు. ఈవెంట్ మేనేజ్మెంట్లో దిట్ట. గోవాలో రేవ్, మ్యుజిక్ పార్టీలు, బీచ్ పార్టీల్లో పాల్గొన్నాడు. అక్కడి నుంచే డ్రగ్స్ను ఇక్కడకు తీసుకొచ్చి కొన్ని పబ్లకు రుచి చూపించారు. అత్యంత విశ్వసనీయ వర్గాలు వెల్లడించిన సమాచారం మేరకు.. కెల్విన్ ఫోన్లో దొరికిన సమాచారం, విచారణలో అతను వెల్లడించిన వివరాల మేరకు బ్యాంకాక్ గ్యాంగ్ ఎల్ఎ్సడీ డ్రగ్స్ను బాగా తెప్పించుకుంది. ఆ దర్శకుడు కెల్విన్తో నేరుగా రెండు దఫాలుగా మాట్లాడినట్లు గుర్తించారు. ఆ నంబర్ డ్రైవర్దా? లేక మరొకరిదా అన్న అనుమానం వచ్చి నిర్ధారించుకున్నారు. అది దర్శకుడిదేనని నిర్ధారించుకున్నారు. ఇక, ఇదే గ్యాంగ్ నుంచి బాగా ప్రమోట్ అయిన నటుడు కెల్విన్ కాల్ లాగ్స్లో దొరికారు. తనకు  ఆకు కూరలు తప్ప మరోటి అలవాటు లేదని ఆయన చెబుతున్నా.. డ్రగ్ అమ్మకందారు డేటాలో అతని వివరాలు పదిలంగానే ఉన్నాయి. పక్కాగా నిర్ధారించుకున్న తర్వాతే డ్రగ్ నిరోధక చట్టంలోని సెక్షన్ 67 కింద నోటీసు ఇచ్చారు. ‘‘డ్రగ్ వ్యాపారి ఫోన్లో ఇతరుల నంబర్లు ఉన్నంత మాత్రాన అందరినీ అనుమానించరు. నోటీసులు ఇవ్వరు. లావాదే వీలు జరిగినప్పుడు, విక్రయాలకు తెర వెనుక సహకరించినప్పుడు ముందస్తు విచారణ కోసమే ఈ సెక్షన్ కింద నోటీసులు ఇస్తాం’’ అని అధికారి ఒకరు చెప్పారు. ఇదే గ్యాంగ్కు చెందిన ఇద్దరు నటీమణులకు కూడా నోటీసులు వెళ్లాయి. ఈ గ్యాంగ్ లేడీ ఓరియంటెడ్ సినిమా తీసిన సంగతి తెలిసిందే. ఈ సినిమా చిత్రీకరణ ఎక్కువగా గోవా, ఆ తర్వాత బ్యాంకాక్లో జరిగింది. గోవాలో ఉన్న సమయంలో కెల్విన్ ఈ బ్యాచ్తోనే ఉన్నట్లు విచారణ అధికారులు అనుమానిస్తున్నారు. ఈ సమయంలోనే ఓ ప్రముఖ నటీమణికి చిన్న డోస్లు అందించినట్లు నిర్ధారించుకున్నారు. ఆ తర్వాత ఆమే నేరుగా కెల్విన్తో చాటింగ్, కాలింగ్ చేసినట్లు నిర్ధారణ అయినట్లు తెలిసింది. ఇక, ఇదే బ్యాచ్ నుంచి ఐటమ్ సాంగ్స్తో కుర్రకారుకు మతులు పోగొట్టిన మరో నటీమణి కూడా కెల్విన్ ఖాతాదారు అని తేలింది. ప్రస్తుతం సినిమాలు తగ్గడంతో ఆమె స్టేజీ షోలు, స్టేజీ డ్యాన్స్లకు ప్రాధాన్యం ఇస్తున్నారు. గత కొంతకాలంగా సినిమాలు తగ్గడంతో మానసికంగా కుంగిపోయారని చెబుతున్నారు. ఇదే గ్యాంగ్ దర్శకుడు చిత్ర పరిశ్రమలోని వ్యక్తుల ఇతివృత్తంగా ఓ సినిమా తీశారు. అందులో ఆమెది కీలక పాత్రే. బ్యాంకాక్ బ్యాచ్కు లీడర్గా ఉన్న దర్శకుడితో కెల్విన్కు సాన్నిహిత్యం ఉందనేలా కాల్డేటా వెల్లడించినట్లు సమాచారం. ఎక్కువగా వీరిద్దరి మధ్య రాత్రి వేళ్లలో చాటింగ్ జరిగినట్లు, ప్లవర్ బొకేలు, రైటింగ్ పేపర్స్ పేరిట చాటింగ్ జరిగిందని తెలిసింది. అయితే, కెల్విన్ ఫోన్ డేటాలో ఒక సంక్లిష్టత ఉన్నట్లు అనుమానాలు వ్యక్తమవుతున్నాయి. సినీ ప్రముఖుల పేరిట వారి డ్రైవర్ల నంబర్ను సేవ్ చేసుకున్నారని, వారితోనే కెల్విన్కు పరిచ యాలు ఉండేవని ఓ వాదన తెరపైకి వచ్చింది. అయితే తాము దేనినీ నిర్ధారించుకోకుండా నోటీసులు ఇవ్వమని ఎన్ఫోర్స్మెంట్ అధికారులు చెబుతున్నారు. ఇదే కోవలో ముగ్గురు యువ కథా నాయకులు, ఓ సినిమాటోగ్రాఫర్కు కూడా నోటీసులు అందాయి. సినిమాటోగ్రాఫర్ బ్యాంకాక్ గ్యాంగ్ దర్శకుడికి బాగా సన్నిహి తుడు. నోటీసులు అందుకున్న ముగ్గురు కథానాయకులు తె రవెనుకా హీరోలేనని పలు సందర్భాల్లో నిరూపించుకున్నారు. ఓ కథానాయకుడు ఇప్పటికే పలు సందర్భాల్లో మద్యం తాగి వాహనం నడపడం, తోటి ఆర్టి్స్టలతో గొడవ పడటం వంటి విషయాల్లో బాగా పాపులర్ అయ్యా రు. ఇటీవల ఓ సినిమాలోని సన్నివేశంలో విలన్తో బలవంతంగా డ్రగ్స్ పొందిన సీన్ చేశారాయన. పబ్ల్లో తరచూ పార్టీలివ్వడం, ఈవెంట్ ఆర్గనైజర్లతో కార్యక్రమాలు చేస్తుంటారని విచారణలో గుర్తించారు. ఇదే సమయంలో కెల్విన్ ఎదురుపడి ఉంటారని అనుమానిస్తున్నారు. ఇక, మరో యువ కథానాయకుడు ప్రస్తుతం సినిమాలకు దూరంగా, రియల్ ఎస్టేట్లో బిజీగా ఉన్నారు. ఆయనకు సొంతంగా ఓ పబ్ ఉంది. సినిమాల్లో బాగా కామెడీ పాత్రలతోపాటు క్యారెక్టర్ పాత్ర లు వేసే మరో నటీమణికి కూడా నోటీసులు ఇచ్చినట్లు తెలిసింది. ఇది ఇంకా నిర్ధారణ కావాల్సి ఉంది. ఇదిలా ఉంటే, కెల్విన్తో తరచూ ఫోన్ కమ్యూనికేషన్స్ నడిపించే వారిలో 19 మందిని గుర్తించగా 12 మందికి నోటీసులు ఇచ్చారు. మిగిలిన వారికి రెండో విడత ఇవ్వొచ్చని తెలిసింది. ఇందుకు కారణం.. కొన్ని కేసుల్లో కెల్విన్తో ఉన్న పరిచయాలు డ్రగ్స్ వినియోగం, విక్రయం కోణాల్లో ఆధారాలు లభించలేదని విశ్వసనీయంగా తెలిసింది. దీంతో నిర్ధారణ అయిన మేరకు నోటీసులు ఇచ్చి, మిగతా వారి విషయంలో ఆచితూచి స్పందిస్తామని అధికార వర్గాలు చెబుతున్నాయి.ఎందుకు ఇరికించారో? ‘‘డ్రగ్స్ విషయంలో నాకెలంటి సంబంధమూ లేదు. ఇందులో నా పేరు ఎందుకు ఇరికించారో  అర్థం కావడం లేదు. మీడియాలో ఈ వార్తను చూసి ఆశ్చర్యపోయాను. ఎంతో బాధపడ్డాను. ఈ వ్యవహారంలో నా ప్రమేయం లేదు. ఈ వార్త నా కుటుంబ సభ్యులనూ కలిచివేసింది’’			- హీరో తరుణ్ముందే ఊహించా..‘‘గత నెల ఓ ఈవెంట్ ఆర్గనైజర్తో కలిసి ఓ కార్యక్రమం నిర్వహించాను. అది ముగిసిన తర్వాత ఆ పనిలో భాగమైన వ్యక్తిని డ్రగ్స్ కేసులో పోలీసులు అరెస్ట్ చేశారని తెలిసింది. నాక్కూడా ఫోన్ వస్తుందని అప్పుడే ఊహించాను. అప్పట్లో ఆ వ్యక్తితో నేను ఫోన్లో మాట్లాడాను. మెసేజ్లూ పెట్టాను అయినా ఇదంతా నా దురదృష్టం. నోటీసు పంపారు కాబట్టి ఏం జరిగిందనే విషయంపై పోలీసులకు వివరణ ఇవ్వాల్సిన బాధ్యత నాపై ఉంది. నేను ఏ తప్పూ చేయలేదు. అందుకే ఏమాత్రం గిల్టీగా ఫీలవ్వడం లేదు. ఈ సమస్య నుంచి  పెద్ద హీరోలు నన్ను తప్పించే ప్రయత్నాలు చేస్తున్నారంటూ వస్తున్న కథనాలు బాధించాయి. హైదరాబాద్లో డ్రగ్స్ అంటేనే నాకు భయం వేస్తోంది. అప్పట్లో మెచ్యూరిటీ లేని వయసులో డ్రంకెన్ డ్రైవ్ కేసులో దొరికినప్పటి నుంచి నా పేరు పోలీసులకు తెలిసిపోయింది. అప్పట్లో మా అమ్మ, నేను మా ఫామ్హౌస్ గృహ ప్రవేశం చేసుకొని వస్తుంటే రేవ్ పార్టీ నుంచి వస్తున్నానని వార్తొలొచ్చాయి. నేను రియాక్ట్ అవ్వడంతో వాస్తవాలు తెలిశాయి’’ 	- హీరో నవదీప్అల్లోపతి మందే వాడను‘‘నాకు ఆరోగ్యంపై శ్రద్ధ ఎక్కువ. అల్లోపతి మందులు కూడా వాడను. యాంటీ బయాటిక్స్ వంటివి ఎప్పుడూ వాడలేదు. ఎక్కువగా శాకాహారమే తీసుకుంటా. అలాంటిది డ్రగ్స్ కేసులో నాకు నోటీసు రావడం ఏమిటో అర్థం కావడం లేదు. నేనెప్పుడూ డ్రగ్స్ తీసుకోలేదు. నాకున్న సర్కిల్లోనూ ఎవరికీ ఈ అలవాట్లు లేవు.  ఇప్పుడు ఎవరికైతే నోటీసులు వచ్చాయంటున్నారో, వాళ్లెవరికీ డ్రగ్స్తో సంబంధం లేదనే నమ్ముతున్నా. పూరీ జగన్నాథ్ వల్ల నాకు ఈ అలవాటైందని ప్రచారం చేస్తున్నారు. అది నిరాధారం. ఆయనకూ ఇలాంటి అలవాట్లు లేవు. 21న సిట్ ఎదుట విచారణకు హాజరుకావాలని నోటీసు వచ్చింది. నేను చట్టాన్ని గౌరవిస్తాను. కెల్విన్ అనే వ్యక్తి ఫోన్ లిస్ట్లో మా పేర్లు ఎందుకున్నాయి..  మాకు ఎందుకు నోటీసులు వచ్చాయి? అనే సందేహం మాలో ఉంది. ఓ వారంలో అవన్నీ తీరిపోతాయి. ఈ కేసు నుంచి నేను స్వచ్ఛంగా బయటపడతా’’	- నటుడు సుబ్బరాజునోటీసేం రాలేదు..‘‘నాకు ఎలాంటి నోటీసూ రాలేదు. అనవసరంగా మా పేర్లు బయటకు రావడంతో మా ఫ్యామిలీలు చాలా బాధపడుతున్నాయి. మై లైఫ్ ఈజ్ గోయింగ్ ఆన్. నాకెంతో భవిష్యత్తు ఉంది.  ఈ నోటీసులేమిటంటూ ఎక్కడెక్కడో ఉంటున్న మా ఫ్రెండ్స్, బంధువులు ఫోన్లు చేసి అడుగుతుంటే, ఏం చెప్పాలో అర్థం కావట్లేదు. నాకు డ్రగ్స్తో ఎలాంటి సంబంధమూ లేదు. నన్ను ఇన్వాల్వ్ చేయొద్దు ప్లీజ్. నా బతుకేదో నన్ను బతకనివ్వండి. ప్రతి విషయంలోనూ సినిమా ఇండస్ట్రీని హైలైట్ చేస్తున్నారు. మిగతా రంగాల్లోనూ ఇవి ఉన్నాయి. నేను మంచోడినని నిరూపించుకోవాల్సిన అవసరం నాకు లేదు. నా పేరు బయటకు వచ్చింది కాబట్టి మాట్లాడుతున్నా’’  	- హీరో తనీశ్రక్త పరీక్షకు సిద్ధం‘‘డ్రగ్స్ విషయమై నాకు ఎలాంటి నోటీసూ రాలేదు. మాది సాధారణ మధ్యతరగతి కుటుంబం. నేను డ్రగ్స్ వ్యవహారాలకు, హైఫై లైఫ్కు  దూరంగా ఉంటాను. చిన్న సినిమాల్లో హీరోగా, పెద్ద సినిమాల్లో క్యారెక్టర్ ఆర్టిస్టుగా చేస్తూ ఇప్పుడిప్పుడే ఎదుగుతున్నా. నాకు సంబంధం లేని వివాదాల్లోకి అనవసరంగా లాగుతున్నారు. పర్ఫెక్ట్గా కెరీర్ ప్లాన్ చేసుకున్న ఏ వ్యక్తీ మత్తు పదార్థాలకు బానిస కాడు. ఒకవేళ నన్ను అనుమానిస్తే టీవీ లైవ్లో రక్త పరీక్షలకు సిద్ధంగా ఉన్నా. సినిమా పరిశ్రమలో డ్రగ్స్ వాడేవాళ్లు కొందరు ఉండొచ్చు. అంత మాత్రాన పరిశ్రమ పైనే మచ్చ వేయడం పద్ధతి కాదు. ఓ సాఫ్ట్వేర్ ఇంజనీర్ డ్రగ్స్ తీసుకుంటున్నాంటే అది వార్త కాదు. కేవలం సెన్సేషన్ చేసేందుకే సినిమా పరిశ్రమను లక్ష్యం చేస్తున్నారు’’  	- హీరో నందుఓర్వలేకనే..‘‘మిమ్మల్ని ఎవరైనా కిందకు లాగడానికి ప్రయత్నిస్తున్నారంటే దానర్థం..  మీరు వాళ్ల కంటే పై స్థాయిలో ఉన్నారనే’’- ట్విటర్లో నటి చార్మిడ్రగ్స్ ఈజీగా ఎలా దొరుకుతున్నాయి?‘‘ఓ సాఫ్ట్వేర్, వైద్య, న్యాయ రంగం మాదిరే సమాజంలో సినిమా రంగం కూడా ఓ భాగమే. అన్ని రంగాల్లోని వారూ డ్రగ్స్ తీసుకుంటున్నారు. తొలుత డ్రగ్స్ అంత ఈజీగా ఎలా అందుతున్నాయనేదానికి సమాధానం చెప్పాలి. ఆ తర్వాతే సినిమావాళ్ల గురించి మాట్లాడాలి. ఏ హీరోగానీ హీరోయిన్ గానీ డ్రగ్స్నో, లిక్కర్నో ఎండార్స్ చేస్తున్నట్టు నాకైతే తెలియదు. అయినా డ్రగ్స్ ఈ రోజే ఉన్నాయా? సినిమావాళ్లే డ్రగ్స్ తీసుకుంటున్నారా? ఎంతమంది సాఫ్ట్వేర్ ఇంజనీర్ల నుంచి లారీ డ్రైవర్ల దాకా డ్రగ్స్ తీసుకోవట్లేదు. 80 దశకంలో హైదరాబాద్లో పబ్ కల్చర్ లేదు. ఇప్పుడెందుకు డ్రగ్స్ విస్తరించాయి? దీన్ని ఆలోచించాలి. డ్రగ్స్కు బానిసైన పిల్లలకు ఆసరాగా నిలవాలి’’	- సినీ నటి జీవిత
talivudnu oopestunna drugs kesuprachaaramlo paluvuri paerlu.. sambandham ledantunna aartistulunannendu irikinchaaro: tarunnaku drugs antene bhayam: navadeeplopati  mandulu kuudaa vaadanu nenu drugs teesukuntana: subbarajunannu inwalve cheyyoddu please: taneeshrakta pareekshakainaa siddham: heero nandukindaku lage prayatnam: charmikelvin fonlo 23 mandi pramukhula paerlukonni nirdhaarana.. marikonnintipai vicharanatalivud ‘drugs’ cinemalo paatradhaarulaina 12 mandi cinee pramukhulaku exise enforsment notisulu jaarii chesindi. adhikaarulu adhikaarikamgaa paerlu velladinchaledugaanii.. pramukha darsakudu puuri jagannath, heroin charmi, itam gurl mumait khan, natulu tarun, navadip, subbaraju, taneesh, nandu, heero raviteja driver taditarulaku notisulu jaarii chesaarantu prachaaram jarugutondi. veerilo kondaru tamaku notisulu vachaayani angeekarinchagaa.. marikondaru khandinchaaru. puuri asalu spandinchaledu. spandinchina andari vivaranaloonuu kaman point okkate.. ‘‘nenu elanti tappuu cheyaledu’’!(aandhrajyoti crimburo) drugs vaadakandaaru nunchi ammakandaarugaa edigina kelvin fon sinima rangamlo kallolaanni srushtistondi. fonlo unna watsap, saadhaarana mesagello unna cinee pramukhula mattu guttu okkatokkatigaa velugu chustondi. kevalam fon sande shaale kakunda kelvin noti matathone exise en forsment notisula parvaanni modalupettindi. munde cheppinatlugaa.. guttanta vippina tarvate charyalaku digindi. mugguru nateemanulu sahaa mottam 12 mandi cinee pramukhulaku notisulu jaarii ayyai. gatamlo palu sandarbhaallo cinee feeldloni pramukha vyaktulu ee kesullo unnatlu telindi. ayithe, eesaari daaniki adanamgaa nateemanulu kuudaa mattu jagattunu aasvaadistunnatlu kanipettaaru. idhi atyanta aandolana kaliginche amsamani vichaaranaadhikaarule aandolana chendutunnaru. ika, drugs kesulo maro aasaktikaramaina amsam nelakondi. cinee parisramalo bancack gang ante andarikee suparichitame. idhi oo pramukha darsakudi gang. veeru kakunda maro iddaru yuva natulu, oo pramukha cinematographarthopa mottam 12 mandiki notisulu jaarii ayinatlu nirdhaarana kaavadamtho sukravaaram okkasariga cinee rangamlo kallolam bayaluderindi. evariki vaaru tamaku yem sambandham ledantu vivaranalu istunnaru. kondaremo aachituchi spandistunnaaru. veeri guttu telisina enfors vibhagam vichaaranala kosam sachitra aadhaaraalanu siddham chestondi. gatamlo drugs kesulu velugu chusinappudu cinee pramukhulu unnaranna leekulu ichevaaru. vaarini aafiisulaku pilichi vichaarinchi vadilesevaaru. ippudu trend maarindi. enforsment adhikaarulu elanti shashabishalu lekunda viniyogadaarulake kaadu.. anumaanitulaku kuudaa nerugaa notisulu icharu. tama brundamlooni sabhyulane anumaanitula intiki pampinchi notisulu andajesaaru. aa ventane acnoledgement (dhruveekarana) teesukunnaru. deentho ika evaruu tamaku notisu raledani dataveyakunda pakkaga sketch vaesaaru. kevalam 48 gantala vyavadhilo evarevariki notisulu icharannadi anadhikaarikamgaa leekayindi. sukravaaram naatiki deenipai marinta spashtata vachindi. ayithe, medialo vaari paerlu ravadam exise enforsment adhikaarulaku kalisi vachindi. taamu evari paerlu velladinchaledani chebutune.. medialo vache paerlanu khandinchaledu. paiga, notisulu andukunna vaaru vidhigaa vichaaranaku haajaru kaavaalani, lekapothe chattaprakaram charyalu teesukuntaamani gatti heccharikalu cheyadam dwara okinta bhayam kalpinche prayatnam chesaru. idhi baga varkavut ayindi. deentho bancack gyangloni oo natudu, maro iddaru yuva heerolu open ayyaru. notisulu vachaayani, taamem tappu cheyaledantu vivarana ichukunnaru. kelvin evaro emito teliyadantune.. eevent managementlo undagaa kondaru parichayam ayyarantu angeekarinchaaru. nijaaniki, kelvin museesiane kaadu. eevent managementlo ditta. govalo reve, music paarteelu, beach paartiillo palgonnadu. akkadi nunche drugsnu ikkadaku teesukochi konni pablaku ruchi chuupimchaaru. atyanta vishwasaneeya vargaalu velladinchina samacharam meraku.. kelvin fonlo dorikina samacharam, vichaaranalo atanu velladinchina vivaraala meraku bancack gang elsdy drugsnu baga teppinchukundi. aa darsakudu kelvintho nerugaa rendu dafaluga matladinatlu gurtinchaaru. aa nambar driverda? leka marokarida anna anumanam vachi nirdhaarinchukunnaaru. adhi darsakudidenani nirdhaarinchukunnaaru. ika, ide gang nunchi baga pramot ayina natudu kelvin kaal lagslo dorikaaru. tanaku  aaku kuuralu tappa maroti alavaatu ledani aayana chebutunna.. drug ammakandaaru detalo athani vivaraalu padilangaane unnaayi. pakkaga nirdhaarinchukunna tarvate drug nirodhaka chattamloni section 67 kinda notisu icharu. ‘‘drug vyaapaari fonlo itarula nambarlu unnanta maatraana andarinee anumaanincharu. notisulu ivvaru. lavade veelu jariginappudu, vikrayaalaku tera venuka sahakarinchinappudu mundastu vichaarana kosame ee section kinda notisulu istam’’ ani adhikari okaru cheppaaru. ide gyangku chendina iddaru nateemanulaku kuudaa notisulu vellaayi. ee gang lady oriyanted sinima teesina sangati telisinde. ee sinima chitreekarana ekkuvagaa gova, aa tarvaata byaankaaklo jarigindi. govalo unna samayamlo kelvin ee byachtone unnatlu vichaarana adhikaarulu anumaanistunnaaru. ee samayamlone oo pramukha nateemaniki chinna doslu andinchinatlu nirdhaarinchukunnaaru. aa tarvaata aame nerugaa kelvintho chating, calling chesinatlu nirdhaarana ayinatlu telisindi. ika, ide byach nunchi itam sangsto kurrakaaruku matulu pogottina maro nateemani kuudaa kelvin khaataadaaru ani telindi. prastutam cinimaalu taggadamtho aame stagey sholu, stagey danslaku praadhaanyam istunnaru. gatha kontakaalamgaa cinimaalu taggadamtho maanasikamgaa kungipoyaarani chebutunnaru. ide gang darsakudu chitra parisramalooni vyaktula itivruttamgaa oo sinima teesaaru. andulo aamedi keelaka paatre. bancack byachku leaderga unna darsakudito kelvinku saannihityam undanela caldeta velladinchinatlu samacharam. ekkuvagaa veeriddari madhya raatri vaellalo chating jariginatlu, plaver bokelu, raiting papers paerita chating jarigindani telisindi. ayithe, kelvin fon detalo oka sanklishtata unnatlu anumaanaalu vyaktamavutunnaayi. cinee pramukhula paerita vaari driverla nambarnu seve chesukunnarani, vaarithone kelvinku paricha yaalu undevani oo vaadana terapaiki vachindi. ayithe taamu deninee nirdhaarinchukokundaa notisulu ivvamani enforsment adhikaarulu chebutunnaru. ide kovalo mugguru yuva kathaa naayakulu, oo cinematographarku kuudaa notisulu andaayi. cinematographer bancack gang darsakudiki baga sannihi tudu. notisulu andukunna mugguru kathaanaayakulu theama ravenuka heerolenani palu sandarbhaallo niroopinchukunnaaru. oo kathaanaayakudu ippatike palu sandarbhaallo madyam taagi vaahanam nadapadam, thoti aartistalatho godava padatam vanti vishayaallo baga papular ayya ru. iteevala oo cinemaaloni sannivesamlo vilantho balavantamgaa drugs pondina sean chesarayana. pabllo tarachuu paartiilvvadam, eevent aarganaijarlatho kaaryakramaalu chestuntaarani vichaaranalo gurtinchaaru. ide samayamlo kelvin edurupadi untaarani anumaanistunnaaru. ika, maro yuva kathaanaayakudu prastutam sinimaalaku dooramgaa, riyal estatelo bijiga unnaaru. aayanaku sontamgaa oo pab undi. cinemallo baga comedy paathralathopaatu carrector paatra lu vese maro nateemaniki kuudaa notisulu ichinatlu telisindi. idhi inka nirdhaarana kavalsi undi. idila unte, kelvintho tarachuu fon communications nadipinche vaarilo 19 mandini gurtinchagaa 12 mandiki notisulu icharu. migilina vaariki rendo vidata ivvochani telisindi. induku kaaranam.. konni kesullo kelvintho unna parichayaalu drugs viniyogam, vikrayam konaallo aadhaaraalu labhinchaledani vishwasaneeyamgaa telisindi. deentho nirdhaarana ayina meraku notisulu ichi, migata vaari vishayamlo aachituchi spandistaamani adhikara vargaalu chebutunnaayi.enduku irikinchaaro? ‘‘drugs vishayamlo nakelanti sambandhamuu ledu. indulo naa paeru enduku irikinchaaro  artham kaavadam ledu. medialo ee vaartanu chusi aascharyapoyaanu. entho badhapaddanu. ee vyavahaaramlo naa prameyam ledu. ee vaarta naa kutumba sabhyulanuu kalichivesindi’’			- heero tarunmunde oohinchaa..‘‘gatha nela oo eevent aarganaijartho kalisi oo kaaryakramam nirvahinchaanu. adhi mugisina tarvaata aa panilo bhagamaina vyaktini drugs kesulo poliisulu arest chesarani telisindi. nakkuda fon vastundani appude oohinchaanu. appatlo aa vyaktito nenu fonlo matladanu. mesageluu pettaanu aina idantaa naa duradrushtam. notisu pampaaru kabatti yem jarigindane vishayampai polisulaku vivarana ivvaalsina baadhyata naapai undi. nenu e tappuu cheyaledu. anduke ematram giltiga pheelavvadam ledu. ee samasya nunchi  pedda heerolu nannu tappinche prayatnaalu chestunnarantu vastunna kathanaalu badhinchayi. hyderabadlo drugs antene naaku bhayam vestondi. appatlo machurity laeni vayasulo drunken drive kesulo dorikinappati nunchi naa paeru polisulaku telisipoyindi. appatlo maa amma, nenu maa famhous gruha pravesam chesukoni vastunte reve party nunchi vastunnaanani vaartolochaayi. nenu react avvadamtho vaastavaalu telisai’’ 	- heero navadeepllopati mande vaadanu‘‘naaku aarogyampai shraddha ekkuva. allopati mandulu kuudaa vaadanu. anty biatics vantivi eppuduu vaadaledu. ekkuvagaa saakaahaarame teesukunta. alantidi drugs kesulo naaku notisu ravadam emito artham kaavadam ledu. neneppuduu drugs teesukoledu. naakunna sarkilloonuu evariki ee alavaatlu levu.  ippudu evarikaithe notisulu vachayantunnaro, vaallevarikii dragsto sambandham ledane nammutunna. puri jagannath valla naaku ee alavaataindani prachaaram chestunnaru. adhi niraadhaaram. aayanakuu ilanti alavaatlu levu. 21na sit eduta vichaaranaku haajarukaavaalani notisu vachindi. nenu chattaanni gouravistaanu. kelvin ane vyakti fon listlo maa paerlu endukunnaayi..  maaku enduku notisulu vachayi? ane sandeham malo undi. oo vaaramlo avannee teeripotaayi. ee kesu nunchi nenu swachchamgaa bayatapadata’’	- natudu subbarajunotisem raledu..‘‘naaku elanti notisoo raledu. anavasaramgaa maa paerlu bayataku raavadamtho maa famililu chala baadhapadutunnaayi. mai life eez going aan. naakentho bhavishyattu undi.  ee noticelemitantu ekkadekkado untunna maa frends, bandhuvulu fonlu chesi adugutunte, yem cheppalo artham kaavatledu. naaku dragsto elanti sambandhamuu ledu. nannu inwalve cheyoddu please. naa batukedo nannu batakanivvandi. prati vishayamloonuu sinima industriini hylite chestunnaru. migata rangaalloonuu ivi unnaayi. nenu manchodinani niroopinchukovaalsina avasaram naaku ledu. naa paeru bayataku vachindi kabatti matladutunna’’  	- heero taneeshrakta pareekshaku siddham‘‘drugs vishayamai naaku elanti notisoo raledu. maadi saadhaarana madhyataragati kutumbam. nenu drugs vyavahaaraalaku, haifai laifku  dooramgaa untaanu. chinna cinemallo heeroga, pedda cinemallo carrector artistuga chestu ippudippude edugutunna. naaku sambandham laeni vivaadaalloki anavasaramgaa laagutunnaaru. parfectga kereer plan chesukunna e vyaktee mattu padaarthaalaku banisa kaadu. okavela nannu anumaniste tv laivlo rakta pareekshalaku siddamgaa unna. sinima parisramalo drugs vaadevaallu kondaru undochu. anta maatraana parisrama paine macha veyadam paddhati kaadu. oo saftvare injaneer drugs teesukuntunnante adhi vaarta kaadu. kevalam sensation chesenduke sinima parisramanu lakshyam chestunnaru’’  	- heero nandurvalekane..‘‘mimmalni evaraina kindaku lagadaniki prayatnistunnaranta daanartham..  meeru vaalla kante pai sthaayilo unnarane’’- twiterlo nati charmidrags eejeegaa ela dorukutunnaayi?‘‘oo saftvare, vaidya, nyaaya rangam madire samaajamlo sinima rangam kuudaa oo bhagame. anni rangaalloni vaaruu drugs teesukuntunnaru. toluta drugs anta eejeegaa ela andutunnaayanedaaniki samadhanam cheppali. aa tarvate cinimavalla gurinchi matladali. e herogani heroin gaanee drugsno, likkarno endars chestunnattu naakaithe teliyadu. aina drugs ee roje unnaya? cinemavalle drugs teesukuntunnara? entamandi saftvare injaneerla nunchi lari driverla daka drugs teesukovatledu. 80 dasakamlo hyderabadlo pab kalchar ledu. ippudenduku drugs vistarinchaayi? deenni aalochinchaali. drugsku baanisaina pillalaku aasaraagaa nilavali’’	- cinee nati jeevita